Document ID: 32003R0150

Reference:
EUR-Lex - 32003R0150 - DA
Avis juridique important
|
32003R0150
Rådets forordning (EF) nr. 150/2003 af 21. januar 2003 om suspension af told på visse våben og former for forsvarsmateriel
EF-Tidende nr. L 025 af 30/01/2003 s. 0001 - 0006
Rådets forordning (EF) nr. 150/2003af 21. januar 2003om suspension af told på visse våben og former for forsvarsmaterielRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 26,under henvisning til forslag fra Kommissionen(1), ogud fra følgende betragtninger:(1) Fællesskabets grundlag er en toldunion, der indebærer konsekvent anvendelse af den fælles toldtarif på import af varer fra tredjelande til alle medlemsstaterne, medmindre andet er foreskrevet ved særlige fællesskabsforanstaltninger.(2) Det er i hele Fællesskabets interesse, at medlemsstaterne kan forsyne deres militære styrker med de teknologisk mest avancerede og hensigtsmæssige våben og forsvarsmateriel. I betragtning af den hastige teknologiske udvikling inden for denne industrigren på verdensplan indkøber medlemsstaternes myndigheder med ansvar for det nationale forsvar sædvanligvis våben og forsvarsmateriel fra producenter eller andre leverandører i tredjelande. I betragtning af medlemsstaternes sikkerhedsinteresse er det foreneligt med Fællesskabets interesser, at import af visse af sådanne våben og sådant materiel fritages for importafgifter.(3) For at sikre, at en sådan suspension af gældende toldsatser anvendes konsekvent, er det hensigtsmæssigt at opstille en fælles liste over våben og forsvarsmateriel, der omfattes af suspensionen. Det er, i betragtning af de pågældende varers særlige art, hensigtsmæssigt, at dele, komponenter eller elementer til anvendelse til eller montering i varer, der er anført på listen, eller til reparation, modernisering eller vedligeholdelse af sådanne varer samt varer til brug ved øvelse eller ved afprøvning af varer, der er anført på listen, ligeledes fritages for importafgifter. Import af forsvarsmateriel, der ikke er omfattet af denne forordning, er toldpligtig i henhold til den fælles toldtarif.(4) I betragtning af de forskellige organisationsstrukturer i medlemsstaternes kompetente myndigheder er det udelukkende af toldhensyn nødvendigt at fastslå de særlige anvendelsesformål for de importerede materialer efter bestemmelserne i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(2) og gennemførelsesforordningerne hertil (i det følgende benævnt "toldkodeksen"). For at begrænse de administrative byrder, der lægges på de pågældende myndigheder, er det hensigtsmæssigt at fastsætte en tidsfrist for toldmyndighedernes tilsyn med disse særlige anvendelsesformål.(5) Af hensyn til beskyttelsen af medlemsstaternes nationale sikkerhedsinteresser er det nødvendigt at fastlægge særlige administrative procedurer for suspension af toldsatserne. En erklæring fra den kompetente myndighed i den medlemsstat, til hvis styrker våbnene eller forsvarsmateriellet er bestemt, kan også anvendes som den toldangivelse, toldkodeksen kræver, og anses samtidig for at være garanti for, at betingelserne er opfyldt. Toldangivelsen bør gives i form af et certifikat. Det er hensigtsmæssigt at fastlægge, hvilken form sådanne certifikater skal have, og at give mulighed for, at toldangivelsen kan foretages elektronisk.(6) Det er nødvendigt, at der fastsættes regler for medlemsstaternes oplysninger om mængde, værdi og antal af de udstedte certifikater og procedurerne for denne forordnings gennemførelse -UDSTEDT FØLGENDE FORORDNING:Artikel 1I denne forordning fastsættes betingelserne for autonom suspension af toldsatserne for visse våben og former for forsvarsmateriel indført fra tredjelande af eller på vegne af de myndigheder, der har ansvaret for det militære forsvar i medlemsstaterne.Artikel 21. De toldsatser i den fælles toldtarif, der finder anvendelse ved import af de i bilag I nævnte varer, suspenderes fuldstændig, såfremt varerne anvendes af eller på vegne af en af medlemsstaternes væbnede styrker individuelt eller i samarbejde med andre stater med henblik på at forsvare denne medlemsstats territoriale integritet eller i forbindelse med deltagelse i internationale fredsbevarende operationer, støtteoperationer eller andre militære formål, såsom beskyttelse af Den Europæiske Unions borgere mod samfundsmæssige eller militære uroligheder.2. Disse toldsatser suspenderes ligeledes fuldstændig for:a) dele, komponenter eller elementer, der indføres til anvendelse eller montering i varer anført på listen i bilag I og II, eller dele, komponenter eller elementer heraf, eller til reparation, modernisering eller vedligeholdelse af sådanne varerb) varer, der indføres til brug ved øvelse eller ved afprøvning af varer, der er anført på listen i bilag I og II.3. De importerede varer, der er defineret i bilag I og i stk. 2 i nærværende artikel, er omfattet af de betingelser vedrørende særligt anvendelsesformål, der findes i artikel 21 og 82 i forordning (EØF) nr. 2913/92 og gennemførelsesbestemmelserne hertil. Toldtilsynet vedrørende det særlige anvendelsesformål bringes til ophør tre år efter datoen for overgangen til fri omsætning.4. Anvendelse af varerne i bilag I af de militære styrker eller myndigheder til øvelsesformål eller midlertidig anvendelse af disse på Fællesskabets toldområde til civile formål på grund af uforudsete katastrofer eller naturkatastrofer udgør dog ikke noget brud på bestemmelsen i stk. 1 om særligt anvendelsesformål.Artikel 31. Anmodningen om overgang til fri omsætning af varer, for hvilke der påberåbes toldsuspension i henhold til artikel 2, skal være ledsaget af et certifikat udstedt af den kompetente myndighed i den medlemsstat, til hvis militære styrker varerne er bestemt. Certifikatet udfærdiges efter formularen i bilag III og forelægges toldmyndighederne i den importerende medlemsstat sammen med de varer, det vedrører. Det kan træde i stedet for den toldangivelse, der kræves i henhold til artikel 59-76 i forordning (EØF) nr. 2913/92.2. Uanset stk. 1 kan certifikatet og de importerede varer af hensyn til beskyttelsen af nationale sikkerhedsinteresser forelægges andre myndigheder, som den importerende medlemsstat har udpeget med henblik herpå. I sådanne tilfælde sender den kompetente myndighed, der har udstedt certifikatet, hvert år inden henholdsvis den 31. januar og den 31. juli til en kortfattet rapport om sådan import til medlemsstatens toldmyndigheder. Rapporten skal dække en periode på seks måneder umiddelbart forud for den måned, hvor rapporten skal indsendes. Den skal indeholde hvert certifikats nummer og udstedelsesdato, indførselsdatoen samt den samlede værdi og bruttovægt af de importvarer, der er omfattet af disse certifikater.3. Udstedelse af certifikatet og forelæggelse af dette for toldmyndighederne eller andre myndigheder med ansvar for fortoldning kan finde sted elektronisk i overensstemmelse med artikel 292, stk. 3, i Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forordning (EØF) nr. 2913/92(3).4. Denne artikel finder tilsvarende anvendelse på importerede varer, der er anført i bilag II.Artikel 4Bortset fra de i artikel 2, stk. 4, omhandlede tilfælde skal den kompetente myndighed, der udsteder certifikatet eller anvender varerne, i overensstemmelse med artikel 21 og 87 i forordning (EØF) nr. 2913/92 underrette toldmyndighederne i den pågældende medlemsstat i alle tilfælde, hvor varer anført i bilag I og artikel 2, stk. 2, anvendes til andre formål end de i artikel 2, stk. 1, omhandlede.Artikel 51. Hver medlemsstat meddeler Kommissionen navnene på de myndigheder, der er kompetente til at udstede det certifikat, der er omhandlet i artikel 3, stk. 1, sammen med en prøve på det stempel, der anvendes af disse myndigheder. Hver medlemsstat meddeler ligeledes Kommissionen navnet på den myndighed, der kan frigive de importerede varer i de tilfælde, der er omhandlet i artikel 3, stk. 2. Kommissionen underretter toldmyndighederne i de øvrige medlemsstater herom.2. Angives varerne til overgang til fri omsætning i en anden medlemsstat end den, hvori certifikatet er udstedt, fremsender toldmyndighederne i den importerende medlemsstat en genpart af certifikatet til toldmyndighederne i den medlemsstat, hvis kompetente myndighed har udstedt certifikatet.I de tilfælde, hvor varer er blevet frigivet af andre myndigheder i overensstemmelse med artikel 3, stk. 2, i en anden medlemsstat end den, hvori certifikatet er udstedt, sender disse myndigheder en genpart af certifikatet direkte til den myndighed, der har udstedt certifikatet.3. Den myndighed i hver af medlemsstaterne, der er bemyndiget til at udstede det certifikat, der er omhandlet i artikel 3, stk. 1, opbevarer i en periode på tre år, efter at toldtilsynet med varerne er bragt til ophør, en genpart af de udstedte certifikater og den dokumentation, der er nødvendigt for at kunne dokumentere, at suspensionen har været anvendt korrekt.Artikel 6Kommissionen orienterer medlemsstaterne om enhver anmodning, som en medlemsstat har fremsat med henblik på at fremsætte forslag om ændring af listerne i bilag I og II.Artikel 71. Hver medlemsstat underretter Kommissionen om den administrative gennemførelse af denne forordning inden seks måneder efter ikrafttrædelsesdatoen.2. Den sender endvidere senest tre måneder efter udgangen af hvert kalenderår Kommissionen oplysning om det samlede antal udstedte certifikater tillige med den samlede værdi og bruttovægt af de varer, der er indført i henhold til bestemmelserne i denne forordning.Artikel 8Denne forordning træder i kraft dagen efter offentliggørelsen i De Europæiske Fællesskabers Tidende.Den finder anvendelse fra den 1. januar 2003.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 21. januar 2003.På Rådets vegneN. ChristodoulakisFormand(1) EFT C 265 af 12.10.1988, s. 9.(2) EFT L 302 af 19.10.1992, s. 1. Forordningen er senest ændret ved Europa-Parlamentets og Rådets forordning (EF) nr. 2700/2000 (EFT L 311 af 12.12.2000, s. 17).(3) EFT L 253 af 11.10.1993, s. 1. Forordningen er senest ændret ved forordning (EF) nr. 993/2001 (EFT L 141 af 28.5.2001, s. 1).BILAG ILISTE OVER VÅBEN OG MILITÆRUDSTYR, FOR HVILKE GÆLDENDE TOLDSATSER SUSPENDERES(1)28042825360136023603360436063701370237033705370738243926420249115608611662106211621763056307650673087311731473267610841384148415841884198421842484278472847985028516851885218525852685278528853185358536853985438544870187038704870587098710871187168801880288048805890189038906890790049005900690089013901490159020902290259027903090319302930393049306930794049406(1) KN-koder gældende pr. 1. januar 2003, som er fastsat ved Kommissionens forordning (EF) nr. 1832/2002 af 1. august 2002 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EFT L 290 af 28.10.2002, s. 1).BILAG IILISTE OVER VÅBEN OG MILITÆRUDSTYR, HVOR DEN BUNDNE TOLDSATS ER "FRI", SOM IMPORTPROCEDURERNE I ARTIKEL 3 KAN FINDE ANVENDELSE PÅ(1)49018426842884298430847084718517852490189019902190269301(1) KN-koder gældende pr. 1. januar 2003, som er fastsat ved Kommissionens forordning (EF) nr. 1832/2002 af 1. august 2002 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EFT L 290 af 28.10.2002, s. 1).BILAG III>PIC FILE= "L_2003025DA.000602.TIF">

Summary:
Suspension af told på visse våben og former for forsvarsmateriel
Suspension af told på visse våben og former for forsvarsmateriel
 
RESUMÉ AF:
Forordning (EF) nr. 150/2003 om suspension af told på visse våben og forsvarsmateriel
HVAD ER FORMÅLET MED DENNE FORORDNING?
Den har til formål at suspendere told på visse våben og forsvarsmateriel, så det bliver muligt for myndighederne med ansvar for militært forsvar i EU-landene at indkøbe det bedst mulige forsvarsudstyr.
Den finder udelukkende anvendelse på varer, der er importeret af eller på vegne af forsvarsmyndigheder i EU-lande.
HOVEDPUNKTER
Suspension af told
Forordningen suspenderer de toldsatser i den fælles toldtarif, der omfatter våben og forsvarsudstyr, under forudsætning af at varerne anvendes af (eller på vegne af) EU-landets væbnede styrker, for eksempel:i territorialt forsvar af EU-lande  deltagelse i internationale fredsbevarende operationer  andre formål såsom beskyttelse af EU-borgere.  Bilag I til forordningen fastsætter listen af varer, som er berettiget til denne fritagelse. Import af materiel, som ikke er anført i forordningen og dens bilag, pålægges told, også når det er importeret af de væbnede styrker i et EU-land.
Berørte varer
De varer, hvorpå told suspenderes, er våben og ammunition, herunder dele og tilbehør, visse ædelgasser, sprængstoffer, detonatorer, visse former for fotografisk udstyr og visse kemiske produkter.
Forordningen gælder også suspension af told på importerede dele, komponenter og delmontager, som skal inkorporeres i eller tilpasses til varer, som fremgår af bilagene, eller som er nødvendige til brug for øvelse eller afprøvning.
Private virksomheder
Private virksomheder etableret i EU kan udelukkende importere varerne toldfrit, såfremt de producerer det relevante militære udstyr, og de leverer de færdige produkter til myndighederne med ansvar for det militære forsvar i EU-landene. Der er toldpligt på varer til alle øvrige formål.
PROCEDURER OG KONTROL
Certifikat
Anmodning om overgang til fri omsætning af disse varer skal ledsages af et certifikat udstedt af den kompetente myndighed i det EU-land, til hvis militære styrker varerne er bestemt.
Certifikatet udfærdiges efter formularen i bilag III til denne forordning. Det skal forelægges toldmyndighederne i det importerende EU-land sammen med de varer, det vedrører.
Militær fortrolighed
For at opretholde militær fortrolighed er der en specifik administrativ procedure til opnåelse af toldsuspension: Myndighederne med ansvar for national sikkerhed kan udstede certifikatet frem for den almindelige toldmyndighed. Myndighederne skal underrettes herom.
Toldkontrol
De berørte varer er underlagt betingelser for endelig brug som fastlagt i EU-toldkodeksen, dvs. anvendelsen heraf vil blive kontrolleret. Toldkontrol af endelig brug ophører tre år efter den dato, hvor varerne frigives til fri omsætning.
Af hensyn til toldkontrol skal den kompetente myndighed, der udsteder certifikatet eller anvender varerne, orientere toldmyndighederne i landet, hvis varerne anvendes til andre formål end de i forordningen specificerede.
Udveksling af oplysninger
Alle EU-lande skal meddele navnene på de, der er bemyndiget til at udstede certifikatet. Europa-Kommissionen underretter toldmyndighederne i de øvrige EU-lande.
EU-landene skal underrette Kommissionen om gennemførelsen af forordningen og årligt sende oplysninger til Kommissionen om det samlede antal udstedte certifikater tillige med den samlede værdi og bruttovægt af de varer, der er indført i henhold til forordningen.
HVORNÅR GÆLDER FORORDNINGEN FRA?
Den trådte i kraft den 1. januar 2003.
BAGGRUND
For yderligere oplysninger henvises til:Told og skat: suspensioner (Europa-Kommissionen).  
HOVEDDOKUMENT
Rådets forordning (EF) nr. 150/2003 af 21.januar 2003 om suspension af told på visse våben og former for forsvarsmateriel (EFT L 25 af 30.1.2003, s. 1-6).
seneste ajourføring 10.11.2017